[{"text_idx": "#000000", "text": "3 pa\u0308eva, 70 esinejat ja 27 riiki \u2013 Future Forum to\u0303i linnakusse nupukaid tulevikulahendusi"}, {"text_idx": "#000003", "text": "Saare to\u0303i va\u0308lja a\u0308gedamad lahendused, millega ettevo\u0303tted tegelesid. Tarkvaraarenduse ettevo\u0303tte Helmese va\u0308ljakutse teemaks oli to\u0308o\u0308tajate produktiivsuse ja pu\u0308hendumuse suurendamine hu\u0308briidto\u0308o\u0308 olukorras; X-Fly otsis lahendust probleemile, kuidas tuua rohkem naisi lennukipiloodi ametisse; TVO soovis panna inimesed rohkem pru\u0308gi sorteerima ja Health Founders otsis nutikaid lahendusi, kuidas targas linna inimeste tervist ja heaolu kasvatada."}, {"text_idx": "#000004", "text": "\u201cHack4Future vo\u0303itjaks tunnistati tiim nimega Wibe, kes arendab digitaalset lahendust uute to\u0308o\u0308tajate kiireks sisseelamiseks kaugto\u0308o\u0308 olukorras,\u201d ma\u0308rkis Saare. Auhinnalised kohad said ka tiim Tether, kes mo\u0303tles va\u0308lja karja\u0308a\u0308rijuhtimise rakenduse noorte lennundusse toomiseks ja WasteLocker, kelle ideeks on nutikad pru\u0308gisorteerimismahutid."}, {"text_idx": "#000005", "text": "Co-Creation on Jaapani tehnoloogiahiiu Fujitsu poolt va\u0308lja arendatud ja disainmo\u0303tlemise printsiipidel po\u0303hinev meetod a\u0308riprobleemidele innovatiivsete lahenduste leidmiseks. Selle peamised va\u0308a\u0308rtused on inimkesksus \u2013 empaatilisus, erinevate vaatenurkade kaasamine ja interaktiivne to\u0308o\u0308protsess, mille abil kiiresti katsetada erinevaid lahenduse suundasid."}, {"text_idx": "#000006", "text": "To\u0308o\u0308toa tegevused jagunevad eri etappidesse: empaatiaosa, kus mo\u0303testatakse probleem lahti; fookuse muutmine \u2013 to\u0303statub ku\u0308simus, kuidas saab probleemile teisiti la\u0308heneda; ideede genereerimine; visualiseerimine, prototu\u0308u\u0308pimine ja ideede valideerimine ning testimine."}, {"text_idx": "#000007", "text": "Ko\u0303ige selle jaoks oli U\u0308lemiste City Future Forumi to\u0308o\u0308toas osalejatel aega vaid 4 tundi (tavaliselt kestab to\u0308o\u0308tuba terve pa\u0308eva vo\u0303i ka mitu pa\u0308eva). Osalejad pidid enda ajud kiirelt to\u0308o\u0308le panema ja lahendustega va\u0308lja tulema."}, {"text_idx": "#000008", "text": "Ha\u0308ki eestvedaja Ly Palang tunnistas, et u\u0308hegi valmislahenduseni ei jo\u0303utud, kuid ko\u0303ige edukam oli sotsiaalse tervise teemaga tegelenud meeskond, mis pa\u0308lvis ka U\u0308lo Pa\u0308rnitsa fondi auhinna. Koorusid va\u0308lja 2 ideed: inimesi tegevustesse kaasav a\u0308pp ja kogukonna saadikute vo\u0303rgu loomine. Viimase mo\u0303te on leida U\u0308lemiste City ettevo\u0303tete to\u0308o\u0308tajate hulgas aktivistid, kes teeksid omavahel rohkem koosto\u0308o\u0308d, et teavitada inimesi vo\u0303imalustest ja su\u0308ndmustest, mis inimesi kaasavad ja kogukondlikku elu U\u0308lemistel elavdavad."}, {"text_idx": "#000009", "text": "Koolilapsed aitasid luua rohelist tulevikku EcoHackil"}, {"text_idx": "#000010", "text": "\u201cEcoHacki ka\u0308igus tutvustasime keskkoolio\u0303pilastele ja\u0308tkusuutlikkuse u\u0308ldteemat ja palusime neil omakorda keskenduda kolmele alateemale: ja\u0308a\u0308tmed ja ringlussevo\u0303tt, liikuvus/transport ja teadlikkus,\u201d ra\u0308a\u0308kis ha\u0308ki la\u0308biviija Larissa Curi. O\u0303pilastel (vanuses 11-14) paluti valida u\u0308ks teema ja pakkuda va\u0308lja uus lahendus. \u201cArvestades, et tegu oli vaid poolepa\u0308evase u\u0308ritusega, jo\u0303udsime u\u0308sna kaugele,\u201d nentis Curi."}, {"text_idx": "#000011", "text": "Kuna mo\u0303te oli koguda ideid, siis ei palutud o\u0303pilastel toota prototu\u0308u\u0308pi, vaid pigem tuli to\u0308o\u0308tada va\u0308lja keskkonnalahenduse plaan. \u201cKeskendusime ta\u0308ielikult keskkonnaprobleemidele ja ja\u0308tkusuutlikkusele \u2013 see oli meie valik parema tuleviku vaatamiseks ja planeerimiseks,\u201d ma\u0308rkis Curi."}, {"text_idx": "#000012", "text": "Parimad lahendused olid Curi so\u0303nul need, mida sai koolikeskkonnas ellu viia ja mis ei vajanud kuigi keerulisi ressursse. EcoHacki vo\u0303itjaks osutus ThinKlean \u2013 rakendusel po\u0303hinev premeerimissu\u0308steem. \u201cRu\u0308hma idee oli luua su\u0308steem, mis premeeriks koolis ja\u0308tkusuutlikke hoiakuid keskkonda ja seda saaks laiendada ka suurematele kogukondadele,\u201d selgitas Curi."}, {"text_idx": "#000013", "text": "Iga aasta su\u0308gisel kuulutatakse va\u0308lja konkurss U\u0308lo Pa\u0308rnitsa nimelisele stipendiumile: \u201cKuidas teha U\u0308lemiste City nutikamaks?\u201d Stipendium on rahastatud ettevo\u0303tlusharidust toetava U\u0308lo Pa\u0308rnitsa nimelise stipendiumifondi poolt. Fondi eesma\u0308rk on elukestva ja praktilise o\u0303ppe edendamine ning U\u0308lemiste City kui tuleviku linna arendamisega seonduvate uurimisto\u0308o\u0308de toetamine.Stipendiumi lisainfo leiad SIIT."}, {"text_idx": "#000014", "text": "U\u0308lo Pa\u0308rnitsa stipendium: pikendasime avalduste esitamise ta\u0308htaega 7. detsembrini\nArhitekt Jelena Kazak: uudsed ideed vajavad pu\u0308hendumust, uudishimu ning toetust\nU\u0308lemiste Citys valmis suurinvesteeringuna Alma Tominga nimeline unikaalne a\u0308rihoone\nU\u0308lemiste linnaku uus maama\u0308rk on \u201eU\u0308lemiste tu\u0308drukust\u201c inspireeritud purskkaev\nIT-tudengite ku\u0308lastus U\u0308lemiste City ettevo\u0303tetesse 24. novembril 2022\nTallinna U\u0308likool ja U\u0308lemiste City asuvad koosto\u0308o\u0308s tulevikuharidust edendama"}, {"text_idx": "#000015", "text": "U\u0308lo Pa\u0308rnitsa stipendium: pikendasime avalduste esitamise ta\u0308htaega 7. detsembrini"}, {"text_idx": "#000016", "text": "Arhitekt Jelena Kazak: uudsed ideed vajavad pu\u0308hendumust, uudishimu ning toetust"}, {"text_idx": "#000022", "text": "Elluviimise coach Eero Sikka: ko\u0303rge usaldus meeskonnas ta\u0308hendab seda, et ollakse kursis u\u0308ksteise isikliku eluga"}, {"text_idx": "#000023", "text": "Heategevuslik kampaania: \u201eAnnetame nutiseadmed Ukrainale\u201c"}, {"text_idx": "#000024", "text": "Harjumaa tervisetegu 2022: U\u0308lemiste linnaku va\u0308ljas to\u0308o\u0308tamise ala, ko\u0303nnikoosolekurada ja terviseteemaline va\u0308lina\u0308itus"}, {"text_idx": "#000025", "text": "Va\u0308rskeimad uudised su\u0308ndmustest, teenustest ja uutest naabritest."}]